Drotningsvik

Drotningsvik er et bolig-og næringsområde i Loddefjord i Laksevåg bydel i Bergen. Her ligger det mest rekkehus og eneboliger, og store næringsarealer. Herfra går Sotrabrua over til Sotra. Området ligger lengst vest i Bergen kommune, omgitt av vann på tre kanter. I sørvest ligger Alvøen, i nordvest Godvik. Sotraveien er hovedveien gjennom området. Selve Drotningsvik ligger i den vestlige delen av støket, mens den østlige heter Breivik. Ofte inngår disse i en videre definisjon av begrepet Godvik, som de deler postadresse med.

Drotningsvik utgjør en grunnkrets i Bergen kommune, som hadde 3 134 innbyggere 1. januar 2010, og et areal på 2,05 km², hvorav 0,03 km² er ferskvann.

Laksevåg